Sébastien Caron

Sébastien Caron (*25. jún, 1980, Amqui, Quebec Kanada) je bývalý kanadský hokejový brankár, ktorý sa preslávil najmä pôsobením v tíme Pittsburgh Penguins (NHL) v rokoch 2002-2006. 

Vo svojej prvej sezóne v NHL (02/03) bol vyhlásený za najlepšieho nováčika spomedzi brankárov. V roku 2000 bol vyhlásený za najlepšieho brankára.Ontario Hockey League. 

Dvakrát reprezentoval Kanadu na Nemeckom pohári (2013, 2015) a raz na Spenglerovom pohári (2008), ktorý s reprezentáciou vyhral.

Kariéra

Pittsburgh Penguins 
Sebastien Caron bol po úspešnom pôsobení v kanadskej QMJHL vybraný v 3. kole draftu 1999 (ako celkovo 86.) tímom Pittsburgh Penguins. 

Profesionálnu kariéru začínal v American Hockey League v záložnom tíme Pittsburghu - Wilkes-Barre/Scranton Penguins, kde v rokoch 2000-2003 pôsobil ako prvý brankár. 

Svoj debut v National Hockey League zažil 11. januára 2003 v drese Pittsburghu, kde striedal Jeana-Sebastiena Aubina. Penguins zápas síce prehrali 1:3, ale žiadny z gólov neinkasoval Caron. 

Svoj prvý štart v NHL zažil 13. januára 2003, keď sa postavil Chicagu Blackhawks, v ktorom zastavil 31 striel z 32 a zaujal pozornosť vedenia klubu. Keďže Pittsburgh sa v tom období trápil hľadaním novej brankárskej ikony, ktorou sa nestal ani Aubin a ani prvý brankár tímu Johan Hedberg - Caron dostal šancu v 24 zápasoch sezóny 02/03,, z ktorých vyhral síce iba 7, ale zaknihoval 91,6% úspešnosť zákrokov a v prvých piatich zápasoch si pripísal až dve čisté kontá.

Sezónu 03/04 Caron začínal znova v AHL, no v jej priebehu sa prepracoval do pozície prvého brankára Penguins. Jeho výnimočný vstup do ligy však zatienilo sklamanie, keď v 40 zápasoch získal iba 9 výhier a 88,3% úspešnosť zákrokov. V bránkovisku si navyše miesto začínal pýtať mladý kanadský brankár Marc-André Fleury, ktorý sa stal jednotkou draftu 2003. Caron sa vrátil do AHL, kde so Scrantonom neprešiel cez prvé kolo. 

Nasledoval Lockout v NHL, ktorý pohtil celú sezónu NHL. Caron obdobie strávil v nižšej kanadskej lige LNAH. 

Sezóna 05/06 bola Caronova posledná v NHL. Marc-André Fleury bol menovaný novým prvým brankárom tímu a Caron mu sekundoval ako dvojka. Ani táto sezóna mu však nevyšla, keď v 26 zápasoch získal iba 88,1% úspešnosť zákrokov a 8 výhier. 

24. júna 2006 bol Pittsburghom vykúpený zo zmluvy.

Posledné zápasy v NHL 
Na začiatku sezónu 06/07 Caron, ako neobmedzený voľný hráč, podpísal zmluvu s tímom Chicago Blackhawks. Sezónu však strávil prevažne mimo zostavy a zasiahol do jediného víťazného zápasu, v ktorom inkasoval jediný gól. 

V decembri 2006 bol vymenený do Anaheimu Ducks, kde však taktiež odchytal iba jediný duel.

Následne strávil tri sezóny vo švajrčiarskej najvyššej súťaži NLA, kde patril medzi najlepších brankárov ligy. 

V roku 2008 úspešne reprezentoval Kanadu na turnaji Spenglerov pohár. Zasiahol do dvoch výherných zápasov.

Na konci sezóny 09/10 podpísal s zmluvu s tímom Philadelphia Flyers. Do NHL sa však nakoniec nevrátil.

Po krátkom pôsobení v KHL (v tíme Traktor Čeljabinsk) sa presunul do najvyššej nemeckej súťaže DEL, kde nastupoval za tímy Iserlohn Roosters a Hamburg Freezers. V sezóne 11/12 s ním podpísal krátky kontrakt ešte tím NHL - Tampa Bay Lightning. V ich drese odchytal len 3 zápasy, v ktorých si pripísal jednu výhru a 87,7% úspešnosť zákrokov. Po sezóne bol vymenený do tímu Nashville Predators, ktorý s ním však nepodpísali kontrakt. 

Jeho poslednou profesionálnou sezónou bol ročník 15/16, kde jeho inak výborná výkonnosť v nemeckej lige (v roku 2014 mal až 94,4% úspešnosť zákrokov) začala klesať. 

O návrat do profesionálneho športu sa pokúšal ešte podpísaním niekoľkých skúšobných kontraktov v ECHL a AHL, ale ani jeden z tímov ho do zostavy neprijal. V roku 2020 tak ukončil v 40-tich rokoch aktívnu hráčsku kariéru.

Aktuálne sa venuje juniorom amerického hokeja.

Štýl 
Caron chytal v brankárskom štýle butterfly (motýlik). Experti na ňom oceňovali rýchlu lapačku a schopnosť urobiť zázračný zákrok. Najväčšou slabinou Carona bola jeho výška (185 cm) a malá telesná hmotnosť (77 kg). Do histórie ligy sa zapísal, keď 14. októbra 2005 urobil zázračný zákrok lapačkou v posledných sekundách zápasu proti Philadelphii Flyers. Keby gól inkasoval, Flyers by viedli o gól približne minútu do konca zápasu. Niektorými je zákrok označovaný aj za najkrajší brankársky zákrok histórie NHL.

Štatistiky v NHL

Referencie 

Kanadskí hokejoví brankári
Hráči Pittsburgh Penguins
Hráči Tampa Bay Lightning
Hráči Anaheim Ducks
Hráči Chicago Blackhawks
Brankári Anaheim Ducks
Brankári Pittsburgh Penguins
Hráči Traktor Čeľabinsk
Hráči Norfolk Admirals
Hráči Portland Pirates
Brankári Tampa Bay Lightning
Brankári Chicago Blackhawks